CAT'S EYE – MAČACIE OKO
#11 POZVANIE Z OSTROVA RUNAN
Máte fakt skvelú postavu, bella donna.
Vďaka. Nejdete si zaplávať aj vy, pán Kamiya? Voda je super.
Ďakujem za pozvanie, ale musím odmietnuť.
Od skončenia kvalifikácie ubehol už celý deň.
A okrem toho, že nám povedali, aby sme sa tu cítili ako doma,
nám Nadácia Toyo nedala žiadne pokyny.
Dokonca nám zhabali aj mobily a všetky zariadenia.
Čo tým sledujú?
Tak si to tu jednoducho užívajte, presne ako navrhli.
No tak. Prestaňte!
Ste jediná, kto si to tu užíva, Hitomi.
Hm?
Myslím, že som sa pripravila celkom dobre.
Inak, je škoda, že Toshi vypadol.
Dúfam, že je v poriadku po tom páde z mosta.
Aspoň som sa uistila, že to prežil.
Aj tak by ste mali problém robiť si svoju prácu, keby tu bol.
To je pravda. Tí dvaja niečo vydržia, budú v pohode.
Dostaneme sa z tejto džungle niekedy von?
Mám pocit, že sa točíme v kruhu.
Hej. Smartfóny sú celé mokré, sú nám nanič.
A sme hladní.
Ja že sme k sídlu oveľa bližšie.
Hej!
Vidíš sídlo?
To je motýľ s fakt vzácnymi farbami!
No a? Aj tak ho nezjeme!
- Páni! - Čo je zas?
Huba s fakt vzácnymi farbami! Možno ju môžeme zjesť.
Nevyzerá práve jedlá.
Už prestaň.
Vidím niekoho.
Čo? Kde?
Hej! Pomoc...
Počkaj. Má zbraň.
Čo?
Máš pravdu. Kto je to?
Na ostrove Runan sú len ľudia, ktorí sú súčasťou Nadácie Toyo.
A očividne sú nebezpeční. Skúsme sa priblížiť potichu.
Okej.
Je čas na výmenu služby.
Konečne.
Ale máš smolu. Máš na starosti upratovanie.
Čože? Aké upratovanie?
Nepočul si?
Keď vyberú jedného kuriéra z tých piatich,
zvyšných zabijú.
Prečo by to robili?
Asi aby ochránili svoje tajomstvá.
Tvojou úlohou je zbaviť sa tiel.
Hodíš ich do oceánu.
V okolí je plno žralokov.
Neverím vlastným ušiam.
Nemali by sme s tým tajným vyšetrovaním skončiť?
Zbláznil si sa?
Sme detektívi! Nemôžeme zatvárať oči pred vraždou!
Sledujme ho k sídlu.
No tak. To vážne, braček?
Prepáčte. Kde je záchod?
Vzadu, dvere napravo.
Nie, nie...
Týmto tempom sa dnes asi tiež nič nestane.
Všetci, ktorí prešli kvalifikáciou,
nech sa hneď zhromaždia pri bazéne!
Tak nič, beriem späť.
Ideme.
Máme tu len čakať?
Už ma to čakanie nebaví.
Kde asi budú ďalšie preteky?
Dúfam, že dodržia sľub a dajú nám odmenu.
Opakujem! Všetci, ktorí prešli...
Zdá sa, že sa niečo chystá.
Hej, musíme si švihnúť.
A teraz k vám prehovorí majiteľ tohto sídla.
Vitajte, dámy a páni.
Som majiteľ tohto sídla a šéf Nadácie Toyo,
Shin Kaibara.
Myslíš, že si vodiča vyberie sám?
Asi áno.
Pán Kaibara, však? Nechali ste nás čakať dosť dlho.
Kedy budú finálové preteky?
Preteky?
Už nebudú žiadne preteky.
- Čo? - Čože?
Čo tým myslíte?
V kvalifikácii ste ukázali
dosť zo svojich schopností.
Všetci ste splnili podmienky.
Tak ako sa to teda rozhodne?
Dobrá otázka.
Zavolal som vás sem,
aby som našiel vodiča, ktorý potajomky prepraví moje umelecké diela do krajiny S.
Do krajiny S?
Tak prečo nehľadáte pilota?
Letecká doprava je prísne kontrolovaná.
Najlepšie je ísť loďou do Číny a potom po súši do krajiny S.
Lenže po ceste je veľa nebezpečných oblastí.
Preto nehľadáme len dobrého vodiča,
ale aj niekoho, kto vie bojovať zblízka a ovláda zbrane.
Preto vás nechám bojovať na smrť, kým nezostane jediný víťaz.
- Máme sa pozabíjať? - To nám nikto nepovedal.
Tak ja odstupujem!
Pokojne.
Len rátajte s tým, že odtiaľto živí neodídete.
Čože?
Keďže poznáte naše tajomstvo, nemôžeme vás nechať nažive.
Ak sa stanete vodičom, dostanete štedrú odmenu.
Ak nie, zomriete.
Voľba je na vás.
Máte hodinu.
Ak po nej zostane viac než jeden z vás,
hodím vás žralokom.
Tak veľa šťastia.
Dobre, všetci sa upokojme.
Zabíjať sa navzájom je šialenstvo.
Môžeme spojiť sily a dostať sa odtiaľto.
Aj keby sme ušli zo sídla,
sme uprostred oceánu.
A pravdepodobne nás sledujú aj teraz.
Čo?
Keď uplynie hodina, bude z nás potrava pre žraloky.
Nemáme inú možnosť.
Mne to nevadí.
Hej, počkajte! Myslíte to vážne?
Tak čo urobíš?
Prepáč, ale začnem tým, že zložím toho, kto vyzerá najslabšie!
Si rýchla.
Útočiť na bezbrannú ženu je poriadne úbohé!
Pán Kamiya?
Zmizni mi z cesty!
Čo to bolo?
Niekto kričal. Čo sa tam hore deje?
Rýchlo!
Už nemáš kam ujsť.
Nevidím to najdôležitejšie.
Výborne.
Aha. Použila môj dron.
Dokelu, prestaň sa hýbať!
Prestaň sa mykať!
Hitomi!
Prestaň! Pusť ju!
Pán Kamiya, stojte!
Čože?
Už by sme mali byť v bezpečí.
Počkať, čo?
Prvýkrát sa s ním stretávate, pán Kamiya?
Toto je pán Nagaishi. Dáva na nás pozor.
Dobrý deň.
Zdravím... Vy sa poznáte?
- Ste prekvapivo milý, pán Myšiak. - Čo?
Neverím, že ste riskovali vlastný život, aby ste ju ochránili.
Ai!
Kamery v tejto oblasti sme zničili, takže sa nemusíte báť.
Aj Rui je tu?
Nemohli sme sa ukázať, kým nás sledovali.
Pán Nagaishi, skvelý herecký výkon.
Naozaj?
Hitomi, vy ste si tiež skvelo poradili s tým dronom.
No hej.
Prepáčte, môže mi niekto povedať, čo sa tu vlastne deje?
CAT'S EYE – MAČACIE OKO
Aha.
Takže ste sa do toho zaplietli naschvál, aby ste preverili prepojenie
medzi Nadáciou Toyo a Syndikátom Cranaff.
Áno.
Hitomi, nech sa páči.
Ďakujem.
Kto vlastne sú tí ľudia zo Syndikátu Cranaff?
To si nechajme na inokedy.
Čo keby sme zatiaľ spojili sily?
Zafír, po ktorý ste prišli, je váš.
No, vždy je lepšie mať viac spojencov.
Už len kúsok...
Hej! Čo tam robíte?
Čo? No...
Okamžite zlezte dole.
Nikde nevidím súťažiacich.
Achjaj.
To je nuda.
Čo je?
Našiel som dvoch podozrivých ľudí pri sídle.
Podozrivých ľudí?
Všetko tu vyzerá tak draho.
Určite sú zapletení do špinavých kšeftov.
Vitajte v mojom sídle.
Čo pre vás môžem urobiť?
Ide o to, že sme sa zúčastnili pretekov.
Lenže most sa pod nami zrútil, tak sme sa túlali
a náhodou sme sa ocitli tu.
Chápem.
A prečo ste sa tých pretekov vôbec zúčastnili?
No... zaslepila nás vidina veľkej odmeny.
Zaujímavé.
- Čo? - Čože?
Vy dvaja ste detektívi, však?
Preveril som si vás.
Detektív Utsumi a detektív Hirano
z Policajného oddelenia Inunari.
A ak sa nemýlim, riešite prípad Mačacieho oka.
Odkiaľ o nás toľko viete?
Poznám veľa policajtov.
Keďže už všetko viete, poviem to na rovinu.
Máme informácie, že sem priviezli
niekoľko obrazov patriacich Hiroyukimu Seguchimu.
Je možné, že boli ukradnuté
z Múzea umenia Harada pred 15 rokmi.
A navyše, držanie zbraní a nútenie ľudí, aby sa navzájom zabíjali,
sú veci, ktoré ako detektív nemôžem prehliadnuť.
Netvárte sa tak hrozivo.
Nepristane vám to.
Čo prosím?
Chcete ma zatknúť?
Áno!
Teraz nemám čas. Porozprávame sa neskôr.
Tak zatiaľ.
Hej! Počkajte!
Došľaka! Čo sa to tu deje?
Braček!
Dokelu!
- Pomoc! - Nechcete ich rovno doraziť?
Zatiaľ ich nechám žiť.
Možno sa nám ešte zídu.
Čo?
Kaibara sa vracia.
Všetci na miesta.
Bravo!
Nečakal som, že to prežijete práve vy.
Tí ostatní sa len predvádzali.
Škoda, že som vás nevidel v akcii,
keďže ste zničili môj dron.
Prepáčte. Bola som v koncoch.
Zdá sa, že ešte žijú.
Hra sa skončila. Je na vás, čo s nimi spravíte.
V poriadku. Postarám sa o nich.
Takže je rozhodnuté, že budem vodička?
Áno.
Na oslavu vášho víťazstva vás dnes večer pozývam na večeru.
Pripravím vám šaty hodné vašej krásy.
Teším sa.
Uvidíme sa neskôr.
Zdá sa, že títo sem prišli len nakŕmiť žraloky.
Chudáci.
Tak čo keby ste sa s nimi vymenili?
Posily...
- Čauko. - Čo to...
Prepáčte, ale nemali by sme tie obrazy pre istotu presunúť inam?
Netreba.
Nikto nebude hľadať vo vraku lode 30 metrov pod hladinou.
Vrak lode?
Počuješ ma, Rui?
Viem, kde sú obrazy.
Skrývať obrazy vo vraku...
Dosť prepracovaný plán.
Ako ich tam asi dostal?
Dávajte si veľký pozor.
A nezabudnite na zafír.
Ideme!
Čo to...
Rui! Ai!
Ai?
Ai!
Rui, kde to sme?
Asi vo vnútri lode. Vtiahlo nás to dnu.
Čo to tu máme?
Dve krásne morské panny na palube.
Prepáčte za trochu drsné privítanie.
Vitajte na mojej potopenej lodi.
Ako ste sa sem dostali?
Loď a sídlo sú prepojené pod zemou.
Bohužiaľ, to, po čo ste prišli, tu nie je.
Mali ste si najprv zistiť, čoho som schopný.
Vďaka za radu.
Tak teda... pôjdete so mnou?
Večera je hotová.
Dobre, hneď idem.
Tadiaľto.
Ďakujem.
Páčia sa vám šaty?
Áno.
Vyzeráte nádherne.
Tu je vaše miesto.
Dnes som okrem vás pozval aj iných hostí.
Dobrý večer, teší ma.
Aj mňa.
Aký nádherný večer.
Mám tu tri krásne dámy.
Bude to výnimočná večera.
Skôr než začneme, predstavíte nás, pán líder?
Práve to som chcel navrhnúť ja vám.
Toto je odpočúvacie zariadenie, čo ste mi dali.
Viem, že ste spolu.
Už dlho som sa s vami chcel porozprávať...
S členkami Mačacieho oka.
Som v šoku, že nás poznáte.
Tak sa volá kaviareň, ktorú prevádzkujeme.
Nie. To som nemal na mysli.
Hovorím, že ste tie zlodejky obrazov.
To nemyslíte vážne. Prečo by ste si to mysleli?
Od začiatku to bol môj plán. Cranaffove diela som sem dal priviezť
ako návnadu, aby som Mačacie oko prilákal.
Bol som si istý, že zareagujete na inzerát na vodiča.
Len som vyhrala.
To ešte neznamená, že patrím k Mačaciemu oku.
Všetky ste boli silné kandidátky.
Istý obchodník s umením, Moriya, sa o nás snažil získať informácie.
Vy tri ste boli pri tom, keď pri ňom vybuchla bomba.
Preto som vám dal lístky
na Výstavu Budapeštianskeho múzea umenia, aby som si vás lepšie preveril.
Teda, dal vám ich môj podriadený.
Ten chlap...
Potom tu bola jazda, ktorú som videl,
keď Mačacie oko ušlo z Pamätnej siene Seguchi.
A vaša jazda v kvalifikácii
mala presne tie isté výnimočné znaky.
A ešte niečo.
Keď ste boli vy dve v bezvedomí, dal som prehľadať vaše veci
a našiel som toto.
Ste Mačacie oko, však?
Hitomi, Rui a Ai Kisugi.
Tá kartička je len vizitka našej kaviarne.
Nedávno sme ich menili a ešte sme ich ani nezačali používať.
Presne tak.
Chápem.
Ak to nechcete priznať, možno by som sa mal opýtať aj jeho.
„Jeho“?
Povedal som mu, že som chytil Mačacie oko, a veľmi sa s nimi túžil stretnúť.
Je to pohľadný detektív, ktorý o Mačacom oku vie viac než dosť.
Čaká vo vedľajšej miestnosti.
Tak sa pozrite...
detektív Utsumi!
Preklad titulkov: Tímea Varghová